Γιελένα Γιάκσιτς

Η Γιελένα Γιάκσιτς (· γεννήθηκε π. 1475 - απεβ. μετά το 1529) ήταν η κυρίαρχη Δεσπότισσα της Σερβίας, πρώτα με το γάμο με τον Γιόβαν Μπράνκοβιτς, ο οποίος ήταν κυρίαρχος δεσπότης της Σερβίας από το 1493 έως το 1502 και στη συνέχεια με το γάμο με τον Ιβάνι Μπερισλάβιτς, ο οποίος κατείχε τον ίδιο τίτλο, από το 1503 έως το 1514. Ο γιος της Γιελένας (από τον δεύτερο γάμο της), ο Στέφαν Μπερισλάβιτς κατείχε επίσης τον ίδιο τίτλο (Δεσπότης της Σερβίας), από το 1520 έως το 1535.  

 Ζωή 
δεξιά|μικρογραφία|260x260εσ| Οικόσημο της αριστοκρατικής οικογένειας Γιάκσιτς.

Η Γιελένα ήταν κόρη του Στέφαν Γιάκσιτς (απεβ. 1489), της αριστοκρατικής οικογένειας Γιάκσιτς. Ο πατέρας της ήταν ένας από τους πιο αξιόλογους Σέρβους ευγενείς στο Βασίλειο της Ουγγαρίας. Το 1486, ο βασιλιάς της Ουγγαρίας Ματθίας Κορβίνος (απεβ. 1490) χορήγησε τον τίτλο Δεσπότης της Σερβίας στον Τζούρατζ Μπράνκοβιτς, μεγαλύτερο γιο του Στέφαν Μπράνκοβιτς (απεβ. 1476), πρώην δεσπότη της Σερβίας (1458-1459). Λίγο αργότερα, η Γιελένα παντρεύτηκε τον μικρότερο αδερφό του Τζούρατζ, Γιόβαν Μπράνκοβιτς. Το 1493 ο Γιοβάν έλαβε επίσης τον τίτλο, καθώς ήταν συνηθισμένο στο Βασίλειο της Ουγγαρίας ότι διάφορες ανώτερες θέσεις πρέπει να κατέχονται από κοινού από δύο άτομα. Όταν ο σύζυγός της έγινε κυρίαρχος δεσπότης, η Γιελένα Γιάκσιτς έγινε δεσπότισσα. Ζούσαν στο κάστρο Κουπίνικ της επαρχίας Συρμίας και είχαν πολλές κόρες.   

Το 1496 ο γαμπρός της αποφάσισε να παραιτηθεί από όλους τους τίτλους και τα υπάρχοντά του υπέρ του αδελφού του Γιόβαν, του συζύγου της Γιέλενα. Ταυτόχρονα, ο Τζούρατζ έλαβε μοναστικούς όρκους, υιοθετώντας το όνομα Μαξίμ ().  Ο Γιόβαν παρέμεινε ο μοναδικός δεσπότης μέχρι το 1502. Απεβίωσε χωρίς άρρενα τέκνα και η χήρα του Γιελένα έμεινε με αρκετές μικρές κόρες, προσπαθώντας να εξασφαλίσει την κληρονομιά τους.

δεξιά|μικρογραφία|244x244εσ| Εικόνα από τον 17ο αιώνα, που εκπροσωπεί τον σύζυγο της Γιελένας Γιόβαν Μπράνκοβιτς και τη μητέρα, τον πατέρα και τον αδελφό του.

Το 1503-1504 ο Ούγγρος βασιλιάς Βλάδισλαος Β' (1516) αποφάσισε να ξαναπαντρέψει την Γιελένα στον Ιβάνις Μπερισλάβιτς (1514), εξέχοντα ευγενή από την κομητεία Ποζέγκα, απονέμοντάς του τον τίτλο του Δεσπότη της Σερβίας και επίσης μεταβίβασε σε αυτόν τα κτήματα της οικογένειας Μπράνκοβιτς.   Η Γιελένα και ο Ιβάνι είχαν δύο γιους και δύο κόρες. Ο Ιβάνι απεβίωσε το 1514, ενώ οι γιοι τους ήταν ακόμα ανήλικοι και η Γιελένα ανέλαβε τα οικογενειακά θέματα, μέχρι το 1520, όταν ο Ούγγρος βασιλιάς Λουδοβίκος Β' (απεβ. 1526) διόρισε τον μεγαλύτερο γιο της Στέφαν Μπερισλάβιτς ως νέο τιτουλάριο δεσπότη της Σερβίας.  Απεβίωσε λίγο μετά το 1529.

 Οικογένεια 
δεξιά|μικρογραφία|209x209εσ| Οικόσημο της δυναστείας Μπράνκοβιτς.

Από τον πρώτο της γάμο, με τον Γιόβαν Μπράνκοβιτς (το 1502), η Γιελένα είχε πολλές κόρες: 
 Μαρίγια, παντρεύτηκε τον Φερδινάνδο, από τον Οίκο Φρανκοπάν.
 Ελένα Αικατερίνα, παντρεύτηκε τον Πέτρο Δ΄ Ράρες, πρίγκιπα της Μολδαβίας.
 Άννα, παντρεύτηκε τον Φιόντορ Σανγκούσζκο, μαρεσάλη της Βολυνίας. 
 Μαρίγια Μαγκνταλένα, παντρεύτηκε τον Ιβάν Βισνιοβιέκι, ευγενή από τη Βολυνία.

Από τον δεύτερο γάμο της, με τον Ιβάνις Μπερισλάβιτς (απεβ. 1514), η Γιελένα είχε επίσης πολλά παιδιά:
 Στέφαν Μπερισλάβιτς (απεβ. 1535), τιτουλάριος δεσπότης της Σερβίας
 Ντόρντε Μπερίσλαβιτς (μετά το 1527)
 δύο κόρες (άγνωστα ονόματα)

Μερικοί ερευνητές πρότειναν, αφού έλαβαν υπόψη τις ημερομηνίες των γάμων της Γιελένας και επίσης τις ημερομηνίες γάμων των κορών της, ότι ορισμένες από τις κόρες της, που συνήθως θεωρούνται από τον πρώτο γάμο της, στην πραγματικότητα μπορεί να προέρχονται από τον δεύτερο γάμο της. 

 Παραπομπές 

 Πηγές 











Κατηγορία:Δεσποτάτο της Σερβίας
Κατηγορία:Δυναστεία των Μπράνκοβιτς
Κατηγορία:Βασίλισσες της Σερβίας (σύζυγοι βασιλέων)